  Виталий Пронин 100 ар«Известия Удмуртской Республики» газет 13-тӥзэ радъяз «Арлэн адямиосыз но учыръёсыз» проектсэ. Март пумын лэсьтэмын луозы кылем арлы йылпумъянъёс.Кин вань сюлмысьтыз тыршиз гуртэзлэсь, ёросэзлэсь, шаермылэсь данзэ ӝутыны? Нош кыӵе ужрад тужгес вунонтэм кылиз? Ӵапак устоосыз пӧлысь устооссэ быръёнлы но премиен пусъёнлы сӥземын та ӵошатскон.«Гуртлэн адямиез» номинацие, кылсярысь, ӵек-тэмын Красногорск ёросысь тракторист-машинист Александр Князев, Вавож ёросысь «Удмуртия» СПК-ысь Вадим Зарецких, чорыг будэтонъя «Пихтовка» предприятилэн кивалтӥсез Георгий Крылов, Алнаш ёросысь токарь Иван Чумаков, Вавож ёросысь «Колос» хозяйстволэн кивалтӥсез Владимир Красильников. Таиз 2014-тӥ арын вормисе потӥз «Удмурт дунне» газетмылэн «Гурт адями» конкурсаз.«Арлэн юбилеез» люкетын висъямын «Удмурт дунне» газетлэн 100 аръем юбилеез, П. Чайковскийлэн вордскемез дырысен 175 ар, Быдӟым Вормонлы 70 ар тырмон.Ӧм бабе, куара сётонэ мыло-кыдо пыриськимы ке, озьыен, вормисе потыны быгатозы удмурт эшъёсмы. Куара сётон мытэмын ни. Кыстӥськоз со март пумозь. Мылкыдзэ вераны быгатэ котькуд адями, со понна пыроно «Известия Удмуртской Республики» газетлэн сайтаз яке жингыртоно (3412) 902-138 номеръя.Елена Тугашова Теги: 100ар удмуртдунне  